(S'ha redirigit des de: Sant Prist de Dreturèir)\nEl 2007 la població en edat de treballar era de 504 persones, 365 eren actives i 139 eren inactives. De les 365 persones actives 330 estaven ocupades (188 homes i 142 dones) i 35 estaven aturades (20 homes i 15 dones). De les 139 persones inactives 62 estaven jubilades, 31 estaven estudiant i 46 estaven classificades com a «altres inactius».\nEl 2009 a Saint-Prix hi havia 352 unitats fiscals que integraven 807,5 persones, la mediana anual d'ingressos fiscals per persona era de 16.259 €.\nDels 29 establiments que hi havia el 2007, 2 eren d'empreses extractives, 2 d'empreses de fabricació d'altres productes industrials, 9 d'empreses de construcció, 2 d'empreses de comerç i reparació d'automòbils, 2 d'empreses de transport, 5 d'empreses d'hostatgeria i restauració, 1 d'una empresa d'informació i comunicació, 1 d'una empresa financera, 3 d'empreses de serveis i 2 d'empreses classificades com a «altres activitats de serveis».\nObtingut de «https://ca.wikipedia.org/w/index.php?title=Saint-Prix_(Alier)&oldid=29074403»


ABAIXA'T ELS FUMS: vestim les nostres bicis i patinets | Sostenible\nABAIXA'T ELS FUMS: vestim les nostres bicis i patinets\ndissabte, 22 setembre, 2018 - 10:30 a 13:30\nActivitat Familiar "ABAIXA'T ELS FUMS: vestim les nostres bicis i patinets" organitzada per La Fàbrica del Sol i l'Ateneu de Fabricació de La Fàbrica del Sol. En el marc de la Setmana de la Mobilitat Sostenible i Segura i el Dia Sense Cotxes.\nAprofitarem i reutilitzarem teles, si cal farem estructures a partir de plàstic reciclat o amb fustes fent servir prèviament la talladora làser, dissenyarem alforges per a les bicis, patinets elèctrics o bé farem fundes per als seients de la bici.\nLa Fàbrica del Sol i Ateneu de Fabricació de La Fàbrica del Sol\n7 Llibres per descobrir el món dels residus\nEl Servei de Documentació d’Educació Ambiental (SDEA) recomana 7 llibres per conèixer a fons el repte de la gestió dels residus i descobrir què podem fer nosaltres per generar-ne menys, dins la Setmana Europea de Prevenció de Residus.\nSOS dels pescadors de la Barceloneta, farts dels residus marins\nReclamen més implicació política per posar fi a l'abocament de tovalloletes i altres deixalles que amenacen l'activitat a la costa de Barcelona


Societat Catalana d'Anellament: Anellatge i anellament\nAnellatge i anellament\nEn relació amb el debat sorgit al fòrum 'Anelles' al voltant dels termes "anellatge" i "anellament", l'SCA va plantejar una consulta a l'Oficina d'Assessorament Lingüístic de la Secció Filològica de l'Institut d'Estudis Catalans. Avui hem rebut aquesta resposta:\nLa segona edició del Diccionari de la llengua catalana de l'Institut d'Estudis Catalans recull el terme anellatge amb la definició següent: "acció d’anellar; l’efecte". Quant al terme anellament, malgrat que el diccionari normatiu no el documenta, hem pogut constatar que també té una tradició d’ús amb aquest mateix significat.\nLingüísticament, totes dues formes són correctes, perquè estan formades segons les regles de derivació pròpies de la nostra llengua (a partir del verb anellar). En conseqüència, considerem que els termes anellatge i anellament són sinònims.\nHem sol·licitat que es pugui incloure el terme "anellament" en futures edicions del Diccionari de l'IEC.


BIOLOGIA-SELECTIVIDAD-EXAMEN 10 RESUELTO-CATALUÑA-www.SIGLO21X.blogspot - Documents\nShare BIOLOGIA-SELECTIVIDAD-EXAMEN 10 RESUELTO-CATALUÑA-www.SIGLO21X.blogspot\nCATALUÑA / SEPTIEMBRE 00. LOGSE / BIOLOGIA / EXAMEN COMPLETO La prova consta de quatre exercicis. L'exercici 1 (3 punts) és comú i obligatoria, i els exercicis 2 (3 punts), 3 (2 punts) i 4 (2 punts) són optatius i estan agrupats en dues opcoins: A i B. Heu de respondre l'exercici 1 (comú) i escollir entre una de les deus opcions. En cap cas podeu respondre amb un exercici de l'opciò A i un altre de l'opciò B. Exercici 1 (3 punts) Observeu la figura següent que mostra el flux d'energía en un ec\nCATALUÑA / SEPTIEMBRE 00. LOGSE / BIOLOGIA / EXAMEN COMPLETO www.profes.net es un servicio gratuito de Ediciones SM La prova consta de quatre exercicis. L'exercici 1 (3 punts) és comú i obligatoria, i elsexercicis 2 (3 punts), 3 (2 punts) i 4 (2 punts) són optatius i estan agrupats en duesopcoins: A i B. Heu de respondre l'exercici 1 (comú) i escollir entre una de les deusopcions. En cap cas podeu respondre amb un exercici de l'opciò A i un altre de l'opciò B.Exercici 1 (3 punts)Observeu la figura següent que mostra el flux d'energía en un ecosistema terrestre(energía expressada en kcal.m -2 .dia).1. Compareu els valors de la producció primària neta amb els de la producciósecundària neta. Justifiqueu les diferències.2. Justifiqueu, amb l'ajut de la informació de l'esquema, el fet que el nombre de nivellstrófics de qualsevol ecosistema sigui limitat.3. Comente quin camí seguirá a l'ecositema la biomasa vegetal i la matèria contingudaals excrement dels herbívors. Quins organismes hi participen? CATALUÑA / SEPTIEMBRE 00. LOGSE / BIOLOGIA / EXAMEN COMPLETO www.profes.net es un servicio gratuito de Ediciones SM OPCIÒ AExercici 2A (3 punts)Observeu les figures segünts, correspondants a dos dels principals cicles de vidaeucariòtics:1. Per a cada una dels dos cicles, expliqueu en forma de taual quines són les severcaracterístiques pel que fa als aspectes següents: - tipus de cicle - moment del cicle en què es produeix la meiosi - moment del cicle en què es produeix la mitosi i el creixement de l'individu - quin dels dos estats, haplont o diplont, hi predomina2. LA meiosi i la mitosi són processos de divisió cel-lular propis d'organismeseucariotes. Raoneu en quin d'aquests dos processos i en quina fase divisional estrobaria una cèl-lula de maífer que presentés cinc cromosomes amb dues cromátidescada un, col-locats al fus acromátic. Justifique-ho.3. Algunes espècies d'organismes, como ara l'alga unicel-lular Chlamydomonas , espoden reproduir de forma sexual o de forma asexual, en funció de les condicions delmedi. La reproducció asexual tendeix a presentar-se en medis facorables i estables,mentr que la taxa de reproducció sexual (amb la consegüent meiosi de les cél-lulessexuals) augmenta en condicions inestables i/o desfavorables. Expliqueu per quèaquesta característica ha estat afavorecida por la selecció natural.Exercici 3A (2 punts)Observeu els dibuixos segueixen. Es tracta d'un grup d'ocells anomenats certioles, quehabiten les illes Hawaii. A cada illa hi ha una espècie diferent. Es tracta d'un exempled'especiació fonamentat en els hàbits alimentaris. Algunes certioles tenen un bec moltllarg, que és utilitzant eficaçment en la captura d'insectes i en la succió de nèctar floral.Becs monors però més robustos són utilitzats per altres espècies per esmicolar grans illavors. A la resta del món els ocells d'aquest génere formen un grup relativamenthomogeni, sense diferències acudades en la forma del bec. CATALUÑA / SEPTIEMBRE 00. LOGSE / BIOLOGIA / EXAMEN COMPLETO www.profes.net es un servicio gratuito de Ediciones SM 1) a) Elaboreu una taula on es clasifiquen els diversos exemplars de la figura en funciódels dos grans tipus de be.b) Si alguna de les viut espècies representadas al dibuix fos capaç d'arribar a una altrailla de l¡arxipèlag, es podria reproduir amb les cretioles pròpies d'aquella illa? Per què?2. Com creieu que pot explicar aquesta diversificació en els beces dels ocels esdevingudaa Hawaii i la relativa homogeneïtat pel que fa a la forma del bec de les certioles de laresta del món?. Coneixeu algun exemple semblant? Expliqueu-lo.Exercici 4A (2 punts)L'amilasa salival és un enzim capaç d'hidrolitzar el midó. A la taula següent es mostrenels resultats obtinguts en un estudi de l'efecte de la temperatura sobre l'acció del'amilasa salival. Per a aixó, s'incuba midó amb amilasa salival durant el temps indicat(minuts). En cada cas es posa de manifest la presència de midó per la reacció amb lugol,cosa que s'indica amb el signe +. CATALUÑA / SEPTIEMBRE 00. LOGSE / BIOLOGIA / EXAMEN COMPLETO www.profes.net es un servicio gratuito de Ediciones SM 1. Doneu una interpretació biològica dels resultats: dibuixeu un gràfic com es relacional'activitat enzimàtica amb la temperatura i explique què és la temperatura òptimad'un enzim.2. Interpreteu els resultats del tub mantingut a -10ºC. Què tenen a veure aquestsresultats amb l'ús dels congeladors domèstics per evitar la descomposició delsaliments?.OPCIÒ BExercici 1B (3 punts)L'hemacromatosi és un trastorn herediatari que provoca una anumulació excessiva deferro a l'organisme. L'alteració és deguda a un gen localitzat al braç del cromosoma 6.El pedrigrí següent correspon a una familia amb individus afectats per hemacromatosi(cercles: femelles; quadrats: mascles; en negre: individus afectats).1. Quin patró d'herència (dominant o recessiu, autosòmic o lligat al sexe) correspon algen de l'hemacromatosi? Expliqueu-ho i escriviu el genotipo dels individus I1 o II1.2. El dibuix següent correspon a una parella de cromosoma humans en una fase de lamitosi:a) Justifiqueu a quina fase es troben.b) Digueu quines cromàtides (A, B, C, D) tenen la mateiza informació genètica.Expliqueu-ho.3. a) Doneu una hipòtesi que expliqui el fet que les dones amb hemacromatosiempitjoren quan tenen la menopausa i deixen de tenir la menstruació.c) La llet és un aliment molt complet, conté proteïnes, glúcids, lípids, vitamines idiversos minerals. Es pobre, pèro, en ferro, i per això no podríem viure alimentant-nos exclusivament de llet. Justifiqueu per què el ferro és tan necessari en la nostraalimentació.


Foment Lector: activitats a la Biblioteca Cocentaina: de setembre 2013\nV Encontre d'Ensenyants de l'Alcoià i el Comtat\nDivendres i dissabte, 27 i 28 de setembre de 2013, té lloc a la Biblioteca de Cocentaina -saló d'actes- el V Encontre d'Ensenyants de l'Alcoià i el Comtat. Tot un plaer tenir a la nostra Biblioteca a un grapat d'ensenyants compartint les seues experiències i reflexionant al voltant de l'educació.\nPublicat per Sàlvia a 0:00 Cap comentari:\nEtiquetes de comentaris: 2013/09/27, educació, trobades\nLa lluna Muna, àlbum il·lustrat d'Elena Fuertes i Inma Ribelles: presentació a la Biblioteca de Cocentaina\nEl 24 de setembre de 2013, a les 18:30, es presenta a la Biblioteca de Cocentaina, en la Sala de Lectura Infantil, el'àlbum il·lustrat La lluna Muna, d'Elena Fuertes i il·lustracions de Inma Ribelles -de Cocentaina-, editat per les pròpies autores. L'acte està organitzat per l'associació Garbera Cultural El Guaret i la Biblioteca de Cocentaina.\nLa presentació s'acompanya de l'exposició de les il·lustracions originals del llibre, d'Inma Ribelles, i de una animació lectora. Es reparteix als assistents a l'acte un marcapàgines de recordatori.\nPodeu veure una galeria de fotos de l'acte:\n-Exposició de les il·lustracions d'Inma Ribelles, originals del llibre La lluna Muna\nAnimació Lectora del llibre La lluna Muna, a càrrec d'Amparo, Inma i Elena -autores-, amb els assistents a l'acte.\nSignatura del llibre La lluna Muna, amb les autores:\nPublicat per Sàlvia a 10:00 Cap comentari:\nEtiquetes de comentaris: 2013/09/24, presentació llibres, presentació llibres infantils\nLa lluna Muna, àlbum il·lustrat d'Elena Fuertes i ...\nNevades il·lustrades per Steve Mack - Encara fa molt de fred, malgrat que l'*hivern* està molt avançat. Plou, bufa fort el vent gelat i *neva*. Anem a prendre's el mal temps amb bon humor i u...\nNovetats bibliogràfiques tardor 2016\nactivitats biblioteca (6)\nnotícies literàries (10)\nnotícies sobre lectura (8)\npresentació llibres (68)\npresentació llibres adults (43)\npresentació llibres infantils (22)


Presentació de l'Edició 2020\nInici > Edició 2020 > Presentació > Presentació de l'Edició 2020\nUEG 2020: "Viratge a la sostenibilitat"\nL’any 1972 l’informe del Club de Roma Els límits del creixement assenyalava la inviabilitat del creixement permanent de la població i els seus consums en un sistema tancat amb recursos finits com és la Terra. La comunitat científica qüestionava així de forma contundent el discurs del creixement econòmic. Els organismes internacionals respongueren amb una noció tan conciliadora com ambigua: el desenvolupament sostenible.\nEl 1987 veia la llum El nostre futur comú, més conegut com Informe Brundladt. Aquest document, elaborat per encàrrec de l’Organització de les Nacions Unides (ONU), popularitzà el concepte de desenvolupament sostenible com aquell que satisfà les necessitats de les generacions presents sense comprometre la capacitat de les generacions futures per satisfer les seues pròpies necessitats. Des d’aleshores el concepte s’ha institucionalitzat com a part essencial del sistema de governança global de l’ONU. Ha sigut invocat en cada conferència i cimera i inclòs com a principi guia en tot protocol i conveni signat per la comunitat internacional. Els plans d’acció pel desenvolupament sostenible s’han succeït al llarg dels anys. L’Agenda 21 donà pas als Objectius de Desenvolupament del Mil·lenni, que el 2015 foren reemplaçats pel marc actual, l’Agenda 2030, que recull 17 Objectius de Desenvolupament Sostenible (ODS). Els termes han canviat tot i que la idea subjacent és la mateixa: l’equilibri. El paradigma del desenvolupament sostenible suposa acceptar que la protecció del medi ambient és compatible amb el creixement econòmic.\nAvui la quimera de l’equilibri entre sostenibilitat i desenvolupament s’ha esvaït. Tres dècades de polítiques basades en el desenvolupament sostenible no han aconseguit posar fre al model extractivista i depredador de recursos. Ens hem anat endinsat en una crisi climàtica i social que ara es combina amb la crisi sanitària causada per la covid-19. La pandèmia és un indicador que la balança s’ha decantat cap al desenvolupament en detriment del medi ambient. El desenvolupament sostenible no ha evitat la destrucció dels hàbitats naturals de nombroses espècies, que és causa de tot tipus de riscos per a la salut, desigualtats i conflictes. El nou ordre post-covid ens ofereix una oportunitat per a parar i reflexionar sobre si volem continuar anteposant el desenvolupament o iniciar un autèntic viratge a la sostenibilitat.\n“Viratge a la sostenibilitat” és precisament el lema de la Universitat d’Estiu de Gandia 2020, un esdeveniment acadèmic i cultural emblemàtic que enguany celebra la seua trenta-setena edició. Ho fa en un context excepcional marcat per la nova pandèmia i requereix, també, un nou format. Presentem així per primera vegada una edició virtual amb la intenció de debatre sobre els ODS de l’Agenda 2030 i la seua idoneïtat en tant que brúixola que ens oriente en les transformacions necessàries per a garantir la sostenibilitat de la vida.\nDirectora del Centre Internacional de Gandia de la UV


355 bones preguntes per fer a algú: un nou mode\n355 Bones preguntes per fer a algú\nMÉS: el millor sobre això o el que es pregunta\nEspero que aquest article us hagi donat algunes idees noves per fer preguntes per conèixer realment algú. Quan es tracta de relacions amb homes, hi ha dos moments realment importants que cal tenir en compte. La primera és que en algun moment de la vostra relació, el vostre home començarà a apartar-se. És possible que noteu que es torna més distant i menys compromès. Sembla que està perdent interès per tu i et preocupa que aviat marxarà. Sabeu què heu de fer per recuperar les coses? Si no, llegiu el següent: Si s’està apartant, feu això ...\nNecessiteu més bones preguntes?\n300 increïbles iniciadors de converses: un munt de categories i preguntes per triar, de manera que mai us quedeu sense dir.\n230 preguntes per conèixer algú: proveu aquestes preguntes molt efectives per conèixer realment algú.\nFareu preguntes més aviat: aquest joc sempre provoca rialles i us fa pensar. Mireu la nostra llista creativa i divertida.\nBones preguntes per fer-li a un noi que t’agradi: encantadores i adorables, aquestes preguntes t’agradaran encara més.\nI encara n’hi ha més:\nBones preguntes per fer a un noi\n40 preguntes divertides i divertides per fer-li a un noi\n7 preguntes coquetes per fer a un noi


LA VIA AUGUSTA: Engrunes\nResulta carregós veure cada dos per tres Rato tocant la campaneta de Bankia com si fos una moviola de futbol mentre es deu estar prenent un whisky\nEls primers banquers que van a la presó amb sentència ferma pels seus delictes econòmics són cinc desconeguts del gran públic excepte a Galícia. Molts els hem conegut aquesta setmana per una foto als diaris. Semblaven senyors. Tots amb corbata, tots pentinats com volia el meu pare que em pentinés. Asseguts horitzontalment junts semblava una imatge de missa de dotze a la catedral de Santiago. Però si t'hi fixaves veies que no feien servir reclinatori (no tenien pinta de reclinar-se gaire) i que els seus culs es beneficiaven d'una espècie de banc (paraula potser molt divertida per a ells).\nREGAL I CARITAT\nAixí ha sigut la gran corrupció a Espanya. Cap dels lladres portava cua, pírcings o tatuatges. Tampoc s'assemblaven al Lute, que es limitava a petits cops per sobreviure.\nEls de la banda de Novacaixagalicia van donar un cop dels de veritat. Sense armes, es van autoregalar 22 milions d'euros mentre demanaven als altres espanyols la caritat de 1.162 milions en ajudes per salvar el seu negoci, una espècie de casa de putos disfressada de caixa d'estalvis pública. Bastants «dels altres espanyols» van acabar perdent la feina, es van quedar sense casa o van haver d'enviar els seus fills a l'emigració per la crisi que es va desencadenar per coses com aquesta.\n¿S'està fent justícia de veritat? Ja ho veurem. De moment ens donen simples engrunes, com aquells gàngsters de segona. Els grans segueixen al carrer. Passen els anys i les seves causes judicials van molt a poc a poc. La maledicència popular diu, per exemple, que si a Millet l'acaben jutjant és perquè malgrat tot el temps en llibertat que li han regalat no ha sabut morir-se de vell, que és el que havia de fer per estalviar als seus distingits i honorables amics i còmplices el que pot arribar a sortir en el seu judici.\nLes televisions han hagut de crear programes especials perquè la narració de tants abusos financers ja no els cabia als telediaris. Els delinqüents hi surten i els insulten, però això no és justícia autèntica. La ja esmentada maledicència diu que així almenys pateixen una mica encara que no tornin els diners, i que els peixos més grossos aquesta exposició a la ira popular és tot el que acabaran pagant.\nPerò comença a ser carregós veure cada dos per tres Rodrigo Ratotocant la campaneta de Bankia com en una repetició de la moviola del futbol mentre es deu estar prenent un whisky. O que quan els jutgen, com a Bárcenas, ens prengui el pèl amb el seu nou vocabulari («comptabilitat extracomptable», «societats cortineta») sense que entri un guàrdia civil i el dissolgui. A sobre, una veu en 'off' ens explica que ja s'ha reconciliat amb Rajoy, de manera que el «ja veurem» si s'està fent justícia de veritat és un «ja veurem».


Fujitsu impulsa la seva Gamma de Conductes per oferir un major rendiment i menor consum energètic\nInverter i-PAM y V-PAM y junto a los ventiladores DC, esta gama consigue posicionarse por encima de otros sistemas, además de conseguir diseños compactos y silenciosos.\nAixí mateix, ofereix una millor accessibilitat a totes les funcions i compta amb una mida més reduïda.\nLa gamma de Conductes de Fujitsu comercialitzats per Eurofred s'adapta a qualsevol necessitat. Gràcies a la seva tecnologia exclusiva Inverter i-PAM i V-PAM i als ventiladors DC aconsegueix un rendiment molt superior a altres sistemes inverter i un menor consum energètic. Destaca també pels seus dissenys estilitzats, dimensions compactes i reduïdes i per unes unitats interiors encara més silencioses, que proporcionen un elevat nivell de confort.\nA més de màxima eficiència energètica, els Conductes de Fujitsu ofereixen un ampli rang de pressions que mantenen el mateix cabal, assegurant el màxim rendiment i un mínim nivell sonor. Ofereixen també millor accessibilitat a totes les funcions, que abans es realitzaven a través de la placa electrònica i ara des del propi comandament.\nAquests equips es distingeixen per la seva reduïda grandària, excel·lent rendiment a baixa temperatura, un nou kit difusor d'aire automàtic, l'aportació d'aire exterior i la possibilitat de connectar una resistència elèctrica externa per a suport en mode calefacció.\nEl Conducte Inverter Mini LA facilita l'accés a totes les funcions. Diverses de les funcions que fins ara es realitzaven a través de la placa electrònica de la unitat, com la regulació de pressió estàtica, es poden realitzar d'una manera més còmoda des del propi comandament. A més gràcies al seu disseny mini, l'espai d'instal·lació es redueix.\nLa sèrie s'ofereix en tres configuracions de 4.100 a 6.000 watts i destaca pel reduït espai d'instal·lació, gràcies a un disseny compacte que redueix l'espai d'instal·lació es redueix fins als 600 mm de profunditat i 223 mm d'alçada.\nEl seu manteniment és molt senzill gràcies a una bomba de condensat fàcilment desmuntable, el senzill accés a la caixa de connexions elèctrica i la possibilitat de revisar a partir de l'historial d'errors.\nLa sèrie inclou funcions com Energy Save, Canvi Automàtic Fred/Calor, Ajust Automàtic del Cabal d'Aire, Reinici automàtic, Desconnexió automátic, Programació horària Combinada ON-OFF i Programació Setmanal Automàtica.\nMai un equip de conductes tan potent ha estat tan fàcil d'instal·lar. Els sistemes de la Sèrie LL d'impulsió directa ofereixen tres nivells de potència, de 3.500 a 6.000 watts. Destaquen per unes reduïdes dimensions -només 198 mm d'altura- que faciliten la seva col·locació en espais reduïts i inclouen la bomba de drenatge de sèrie.\nCompten amb un gran rang de pressió estàtica disponible i gràcies al motor DC es pot regular pel comandament la pressió disponible des de 0 fins 90 Pa amb 10 nivells de selecció). Inclouen reixeta llisa de difusió i adreçament d'aire, el que proporciona confort dins de l'estada. A més, les lames es poden adreçar a baix obtenint una climatització més ràpida i efectiva en mode calefacció.\nGràcies al control dels paràmetres de temperatura del termòstat, la sèrie LL ofereix un considerable estalvi d'energia i compta amb un deshumidificador que permet reduir la humitat ambiental sense variacions en la temperatura. Disposa també de Funció test, que revisa el funcionament de l'equip i emet un senyal d'error quan la unitat necessita una revisió.\nGràcies a la funció Control Zone es poden controlar fins a 16 unitats diferents amb un únic comandament i el sistema d'arrencada en calent fa que el ventilador s'activi fins que l'intercanviador hagi arribat a la temperatura seleccionada. Depenent de la temperatura ambiental i la seleccionada, la unitat modifica automàticament el mode de funcionament de fred o calor. En paral·lel, un microprocessador ajusta automàticament el cabal d'aire segons les variacions de temperatura. En cas d'interrupció del subministrament elèctric, l'equip s'inicia automàticament un cop reestablert.\nSerie LM – Media presió\nLes Conductes Inverter de Mitja Pressió LM permeten treballar amb un ampli rang de pressions mantenint el mateix nivell de cabal d'aire mitjançant una simple regulació des del comandament. A més la manera Super Quiet permet treballar el ventilador a un nivell sonor de 25dB.\nDisponibles en quatre configuracions, de 8.000 a 13.300 watts, els equips d'aquesta sèrie permeten la connexió d'un ventilador exterior a la placa electrònica i compten amb un temporitzador setmanal amb Retrocés, podent ajustar la temperatura dues vegades al dia durant cada dia de la setmana .\nLes exclusives tecnologies i-PAM i V-PAM dels models de Fujitsu, el compressor DC scroll i el ventilador DC, permeten obtenir rendiments molt superiors a altres sistemes Inverter amb un menor consum energètic.\nLes unitats permeten treballar amb un ampli rang de pressions mantenint el mateix nivell de cabal d'aire mitjançant una simple regulació des del comandament, el que permet adaptar les unitats a qualsevol xarxa de conductes mantenint el màxim rendiment i el mínim nivell sonor.\nEls equips s'instal·len fàcilment i es configuren des del comandament i inclou la manera "High Ceiling Setting" especial per a sostres alts que millora la difusió de calor. Com la sèrie anterior ofereixen un important estalvi energètic, disposen de deshumidificador, control zone, arrencada en calent, canvi automàtic fred / calor, ajust automàtic de cabal d'aire, reinici automàtic, funció test i programació setmanal. Inclouen també la funció Pump Down, que permet recollir el refrigerant de la instal·lació activant un switch de la placa electrònica. Així mateix, permeten la connexió d'un ventilador exterior a la placa electrònica i connectar un conducte a l'equip per condicionar la sala contigua o per redistribuir l'aire d'impulsió.\nSerie LB – Media presión\nDisponible en vuit configuracions, de 4.100 a 16.000 watts, la sèrie LB de Mitja Pressió s'ajusta a les necessitats de cada instal·lació. Detecta el flux d'aire requerit i ajusta el volum necessari automàticament gràcies a la seva innovadora funció. La seva profunditat unificada en tota la gamma, permet la selecció de la capacitat requerida, independentment de l'espai disponible. Amb una millora del disseny que facilita el manteniment de l'equip.\nLa sèrie està indicada per a aplicacions amb una pressió estàtica necessària de 30 Pa a 200 Pa, el que ofereix màxima flexibilitat en la seva instal·lació. Inclou bomba de condensats amb una alçada màxima d'elevació 850 mm. A més, gràcies a la profunditat unificada en tota la gamma (700mm), permet la selecció de la capacitat, independentment de l'espai disponible.\nCombinant l'intercanviador de calor en forma de V, el compensador de flux d'aire i un ventilador DC permeten obtenir un alt nivell d'eficiència a baix nivell sonor amb un disseny compacte i estilitzat.\nLa sèrie destaca per la facilitat de manteniment. La bomba de drenatge es desmunta fàcilment i l'accés a la caixa de connexions elèctrica és molt senzill. A més, el codi d'error es pot comprovar amb més detall a partir d'un historial d'errors. Disposa de funcions com Energy Save, Fixació del Rang de Temperatura Rtorno Automàtic de Temperatura, Canvi Automàtic Fred / Calor, Ajust Automàtic del Cabal d'Aire, Reinici automàtic, Conducte d'Aire Fresc, Conducte d'Aire d'impulsió, Desconnexió Automàtica Sleep o Programació Setmanal automàtica.\nEurofred és un líder destacat en la distribució de marques com Fujitsu, General, Daitsu, Aquatermic, Clint, ISA, Technoblock i Giorik, entre d'altres. Equipaments per a diferents sectors (climatització domèstica, comercial i industrial, calefacció i Horeca) que destaquen per la seva alta eficiència energètica en un model que contempla el canal professional i el consumidor final, als que ofereix la màxima excel·lència en productes i serveis.


Perinno Lligams: La mort de l'actor gallec ens ha entristit a molts(publicat a Es Diari, Diari Girona, Opinió Nacional i Diari Menorca el 3/3/09)\nLa mort de l'actor gallec ens ha entristit a molts(publicat a Es Diari, Diari Girona, Opinió Nacional i Diari Menorca el 3/3/09)\nRubianes "el galaicocatalà", un esperit lliure\nSanti Capellera i Rabassó*periodista www\nEl diumenge dia 1 de març era a casa i escoltava Catalunya Ràdio, tal com faig molts matins del cap de setmana. Començava el programa El Suplement i la seva conductora, la Núria Ferré, va anunciar consternada que l'actor Pepe Rubianes acabava de morir a casa seva, a Barcelona.\nEl mes d'abril passat Rubianes va anunciar públicament que patia un càncer de pulmó, cosa que l'obligava a deixar momentàniament els escenaris. Això passava quan estava representant "La sonrisa del etíope", al Club Capitol de la barcelonina Rambla de Catalunya. De fet aquest era la proclama de la seva retirada definitiva, ja que aquesta xacra anomenada càncer, que encara no perdona en un percentatge força elevat quan es diagnostica, ja no el va deixar tornar.\nVaig conèixer Pepe Rubianes fa anys. No podria dir quants però segurament uns vint, l'edat que ara té el meu fill, cosa que em fa recordar estones compartides en un local de copes de la meva propietat, i on Rubianes tenia el mal costum d'acudir moltes nits acompanyat de molta plana major de la faràndula barcelonina. Amb ell també vaig coincidir als estudis de Catalunya Ràdio i Ràdio Barcelona, i a platós de televisió de TV3. I vaig compartir amb altres periodistes i humoristes alguns àpats i algunes nits glorioses en algunes de les quals la sortida el sol ens va sorprendre. El tarannà de Rubianes era el reivindicatiu de molts aspectes de la vida. Dels trivials i dels importants, sempre fent-hi broma pel mig, però tractant-los molt seriosament, malgrat aquest humor tan seu. En aquest darrer aspecte hi entra, òbviament, la reivindicació del fet nacional català.\nMolts companys i amics amb els que he compartit redacció als diferents mitjans de comunicació on he prestat els meus serveis en el decurs de la meva vida, com ara en Xavier Graset, en Manel Fuentes o en Toni Soler; o humoristes com Andreu Buenafuente, Carles Flavià o els membres del Tricicle, a banda de molts altres que ara no esmentaré, van estar molt pròxims al desaparegut actor, i el seu judici del finat durant aquests dies passats ha deixat entreveure un home molt sa alhora que polèmic, i amb un gran esperit crític amb la gran majoria de les estructures establertes, i amb els tics de la humanitat en relació a aquestes estructures.\nTal com deia molt encertadament en Xavier Graset, amb qui Rubianes col·laborava habitualment en els seus programes de ràdio, i molt especialment en el que es va dir, "El món s'acaba" de Catalunya Ràdio, el desaparegut actor que era un home d'esperit lliure que feia sempre el que li demanava el cos, i aquesta és una gran afirmació per veritable i simple, però complicada a l'hora de ser aplicada per la gran majoria de la resta del proïsme, que, pels motius que sigui, no tenim aquesta possibilitat de lliure albir.\nRubianes va ser sempre un tal com raja, i els seus espectacles produien indefectiblement un efecte catàrquic. Va ser un home vital i destraler. I a la ràdio, concretament, sempre es deixava anar fins on calia. Era un personatge que, o bé provocava molt rebuig, o molta admiració, perquè precisament era això: un esperit lliure. S'autodenominava com a "galaicocatalà", pel fet de ser gallec de naixement, però sentir-se socialment i cultural català, atesos els molts anys que feia que vivia a casa nostra.\nDirectors teatrals com Joan Lluís Bozzo el van conèixer professionalment, ja que en un moment de la seva vida va formar part de Dagoll Dagom, la companyia on va destacar i es va fer famós com actor i humorista. I encara que era un home tot envoltat d'humor, els que el vam tractar entre bastidors sabem molt bé que era una persona més seriosa del què semblava, i que tot allò que volia expressar ho feia en clau d'humor, perquè pensava que si ho feia d'aquesta manera era com precisament arribaria a molta gent i tindria més interès.\nRubianes va ser un home polèmic, que havia fet declaracions molt dures contra coses tan sacrosantes per alguns com "la unidad patria española", de la que un dia va dir "que se la passava pel folre, i que els seus defensors se la podien posar pel cul, a veure si els esclatava d'una vegada". Aquestes paraules de befa van provocar les reaccions dels sectors més fonamentalistes de la defensa de les essències espanyolistes, com ara la "Asociación para la Defensa de la Nación Española", que el va denunciar per injúries contra la seva nació, i van intentar que se'l processés per aquest motiu, cosa que el jutge de torn, amb millor criteri, tarannà democràtic i sentit de l'humor que aquest col·lectiu espanyol, no va fer i va arxivar la causa.\nEn fi, Rubianes ha passat avall i ens ha deixat una mica orfes d'aquest humor seu tan corrossiu que el va caracteritzar sempre. Encara que mentre sigui a la memòria de molts de nosaltres, dels que el vam conèixer i el vam veure riure obertament i plàcida, dels que el vam escoltar mentre feia els seus monòlegs i ens va fer esclatar, dels que vam compartir un àpat i una copa de vi amb ell, dels que vam seure al seu costat a la taula d'un estudi de ràdio, mai no acabarà de desaparèixer. I encara que només sigui per fastiguejar els enemics del nostre poble, els que no accepten els rubianes perquè els desmunten la paradeta de totes a totes, des d'aquestes pàgines només vull demanar un somrís sincer a la seva memòria. Per agraïr-li la manera especial com va ser, i per no oblidar molts dels valors que va proclamar, entre ells aquest esperit de llibertat en el sentit estricte de la paraula.\nPublicat per Santi Capellera i Rabassó a dilluns, de març 02, 2009\nLa mort de l'actor gallec ens ha entristit a molts...


I Premi Bancaixa de Narrativa Vicent Andrés Estellés | Edicions Bromera\nInici > Nota de premsa > I Premi Bancaixa de Narrativa Vicent Andrés Estellés\nI Premi Bancaixa de Narrativa Vicent Andrés Estellés\nI Premi Bancaixa de Narrativa Vicent Andrés Estellés - Esperança Camps - EDICIONS BROMERA\n(JPG, RGB, 300 dpi, 736 Kb)\nEsperança Camps (Ciutadella de Menorca, 1964) és llicenciada en Ciències de la Informació i treballa com a redactora d’informatius a Canal 9. Abans va treballar al diari Menorca, a Ràdio Popular de Menorca i a Ràdio 9. És autora de Ja t’ho diré, dos o tres rams de locura (203), la biografia del mític grup de rock menorquí. Enllà de la mar (Bromera, 2004), guardonada amb el XXV Premi Joanot Martorell, va inaugurar amb força la seua trajectòria com a narradora, una trajectòria que es va confirmar quan la seua segona novel·la,\nQuan la lluna escampa els morts (Bromera, 2005), va ser elegida guanyadora del XVI Premi de Novel·la Ciutat d’Alzira. Amb Eclipsi ha aconseguit el I Premi Bancaixa de Narrativa Vicent Andrés Estellés.\nEscrita en primera persona, aquesta novel·la, breu alhora que intensa, és una mena de diari de Marina Mercadal, crítica literària abocada a un procés d’autodestrucció. A través dels diferents apunts, el lector pot percebre la decadència progressiva tant física com psíquica de la protagonista. Tot comença amb un accident de trànsit. Mesos després, justament el dia que es produeix un eclipsi anul·lar de sol, Marina inicia un camí cap al que ella vol que siga el no-res. És, en definitiva, la història d’una fugida, ja que la protagonista marxa de sa casa, de la seua ciutat, i s’amaga, però no aconsegueix fugir de si mateixa.\n«Escriure Eclipsi era un doble repte. D’una banda abordava el punt de vista de la primera persona, que sempre dóna molta força al relat, encara que es perd la potestat absoluta que té el narrador omniscient per a intervindre en tot el que ocorre. De l’altra, tenia la dificultat d’escriure des del punt de vista de la soledat. El personatge es relaciona amb molt poca gent, pràcticament no parla amb ningú, i això obliga a utilitzar una sèrie d’artificis narratius amb els quals m’he sentit còmoda i a gust.»\n«Em fascinen els personatges turmentats, i Marina Mercadal ho és. Una dona madura que sembla que ho té tot, i que no pot suportar la pèrdua o la culpa. Busca la soledat i el camí de l’autodestrucció. Se sent tan culpable que ni tan sols és capaç de disparar-se un tret al cap. Planifica molt bé el seu final perquè siga especialment dolorós. A mi és aquest recaragolament el que m’agrada, buscar el camí més difícil, menys recte per aconseguir un fi.»


Els Pallars, 20 de juliol 2017: LA LÍNIA LLEIDA – LA POBLA CREIX UN 200 % – Pirineus TV\nEntre els mesos de gener i juny, la línia a triplicat els usuaris, amb 91.969, respecte a les dades d'aquest mateix període l'any passat, 30.640.\nL'increment respon a la posada en marxa de dos nous trens de la línia i l'adequació d'horaris a la demanda dels usuaris. Els nous trens, a més d'escurçar 15 minuts el temps del trajecte, han reduït els costos d'operació en 1 milió d'euros.\nDes del Grup Ferrocarrils de la Generalitat de Catalunya s'ha anunciat la posada en marxa del Tren dels Llacs Panoràmic, un comboi de tren turístic amb un disseny interior obert i diàfan per facilitar als usuaris les vistes que ofereix la línia. El Tren dels Llacs Panoràmic circularà els dies 22 i 29 de juliol, i 5 i 12 d'agost.\nEl Tren dels Llacs celebra, enguany, la seva novena temporada. L'any anterior va tancar la temporada amb un 99,1% d'ocupació.


L'Executiu convoca la taula de partits per abordar la logística del 14-F\nAdverteix del repunt dels indicadors epidemiològics en les últimes hores\nBarcelona 01 de de desembre del 2020. 19:32\nEl Govern ha convocat per a divendres al migdia la taula de partits amb representació parlamentària per abordar la logística electoral del 14 de febrer. La portaveu del Govern, Meritxell Budó, ha detallat que l’Executiu català preveu «una campanya electoral amb mascareta i en bona part virtual». L’objectiu és «garantir el dret a vot dels ciutadans, així com la seva seguretat sanitària».\nLa també consellera de Presidència va indicar que, malgrat que la voluntat del Govern és «valorar, consensuar i validar les mesures i protocols de campanya i del dia de les votacions amb els altres grups» de l’arc parlamentari, l’última paraula recaurà, sempre, en l’Executiu. De fet, aquest portarà a la taula les propostes de protocols elaborades per la Conselleria d’Acció Exterior (a través de la direcció general de processos electorals), i que han de ser validades pel Procicat, per al normal discórrer de tot el procés. «La decisió final és del Govern», va sentenciar.\nCom en anteriors ocasions, no ha descartat que els comicis s’hagin de celebrar en dues jornades electorals donades les circumstàncies derivades de la pandèmia de coronavirus: «Ho valorarem».\nSobre la pandèmia, i davant el repunt dels indicadors registrat en les últimes hores, Budó ha alertat que en funció del que pugui passar en aquest pont que s’acosta, entre divendres i dimarts que ve, les festes nadalenques poden tenir un nivell de restricció o un altre. El nombre d’ocupacions a les ucis «baixa molt lentament», ha dit amb preocupació Budó que, de consolidar-se aquesta tendència, ha avisat que seria difícil «canviar de fase». En l’horitzó, més enllà de les jornades festives, és clar, hi ha la mateixa celebració dels comicis. Amb tot, Budó, a diferència d’ocasions anteriors, va garantir la seva realització sigui quina sigui la situació epidemiològica.\nHa reiterat la portaveu que no «s’està en una fase de desescalada», perquè les xifres segueixen altes, sinó «en la flexibilització». El risc de rebrot (EPG), l’índex de creixement potencial de la pandèmia, que baixava a Catalunya des del 23 d’octubre, ha repuntat aquest dimarts i ha tornat a superar els 200 punts, amb 201, cinc més que ahir, mentre que la velocitat de propagació del virus (Rt) també ha crescut 6 centèsimes, fins al 0,84.


Testaferro - Viquipèdia, l'enciclopèdia lliure\nTestaferro o home de palla és aquella persona que actua mogut per un altre o fingint que ell és aquest altre.\nEn el món de l'economia el testaferro és la persona que intervé en la realització d'un negoci, però ho fa en representació d'una altra persona.\nEn psicologia el testaferro és aquella persona que segons les circumstàncies adopta o canvia el seu paper o personalitat per la d'altres persones segons a ell li convingui. També s'anomena testaferro qui tracta d'encobrir una situació o conducta inacceptable amagant-la sota una postura diferent.\nEl testaferro en economia és doncs aquella persona que permet que el seu nom s'utilitzi en contractes, empreses o negocis quan en realitat els objectius d'aquests negocis pertanyen a l'altra persona.\nEn molts casos es fan servir testaferros per escapar de la llei. Per exemple una persona que està essent buscada per la justícia fa servir testaferros en els seus negocis per tal de no ser descoberta sense haver de deixar d'obtenir-ne els beneficis.\n↑ Definició del terme en psicologia\nObtingut de «https://ca.wikipedia.org/w/index.php?title=Testaferro&oldid=24905325»\nLa pàgina va ser modificada per darrera vegada el 11 set 2020 a les 17:46.


Conversa virtual amb Joan Dausà - CCLuxemburg\nInici / Conferències / Conversa virtual amb Joan Dausà\nPublicat el 29 abril, 2020 10 maig, 2020 per max\nConversa virtual amb Joan Dausà\nDimarts 5 de maig mirarem de tenir una idea de com ha afectat l’aturada general als músics, cantants i artistes catalans. Ho farem mitjançant una conversa virtual amb Joan Dausà, actor i cantautor, a les 18 hores a través de l’aplicació Zoom.\nEl local del Centre Català mai mai ha estat tan ple com pel concert de Joan Dausà el 3 de febrer de 2017. Aquesta vegada ens ha dit «Truca’m» i ho haurem de fer, tot i que sabem perfectament on serà demà. Si bé Dausà canta que caure no feia mal, potser aquesta caiguda generalitzada de l’activitat sí que n’ha fet. Li podrem demanar si tot anirà bé, si vol que aquesta situació no s’acabi mai o, al contrari, sortir-ne serà la gran eufòria.\nEl que no farem és demanar-li que toqui des de la dutxa…\nActor i músic, el seu primer disc Jo mai mai va sumar més de 80 concerts i va culminar en un Palau de la Música amb entrades exhaurides. A més d’un Premi Gaudí a la millor música original per la BSO de Barcelona, nit d’estiu, on també feia un paper. Després va venir la gira del seu segon disc On seràs demà? (70 concerts més, entre ells un Liceu ple de gom a gom) i el Premi Enderrock a la millor cançó d’autor del 2014 per la cançó que donava nom al disc.\nEl desembre de 2015, Dausà va tancar una etapa increïble i inoblidable, amb dos Palaus de la Música consecutius i de nou amb les entrades exhaurides.\nEl seu darrer disc Ara som gegants (2018) ha estat tot un èxit. Molt abans de la quarentena generalitzada es va aturar per preparar un nou disc, que es publicarà l’any que ve.\nEntrada anterior: Recupereu les xerrades virtuals a Vimeo\nPròxima entrada: Conversa amb Jordi Sullà Pascual sobre macroeconomia


L'independentisme històric fixa objectiu: "candidatura de país" liderada per Puigdemont L’independentisme històric fixa objectiu: “candidatura de país” liderada per Puigdemont – El Món\nL’independentisme històric fixa objectiu: “candidatura de país” liderada per Puigdemont\nJoan Antoni Guerrero Vall 20/02/2020 7:44 am\nEl moviment d’històrics de l’independentisme d’esquerres, que promou el manifest que es presentarà dissabte a l’Ateneu Barcelonès per donar suport al Consell per la República i al president a l’exili, Carles Puigdemont, aterra les seves demandes i concreta les peticions: en un comunicat enviat dimecres a la nit especifiquen que la seva proposta passa per “la constitució d’un front, d’un bloc polític i social pensat per aplicar, dins i fora del país, les línies d’actuació d’una estratègia comuna”.\nEl text fixa “com a fita immediata” el plantejament de “la formació d’una candidatura de país, que prioritzi la instauració de la República nascuda l’1-O, proclamada el 27 d’octubre pel Parlament de Catalunya i de la que el Consell per la República, impulsat pel president Puigdemont i els consellers Toni Comín i Clara Ponsatí, n’és l’embrió”.\nEl manifest aplega el nom de diferents figures històriques de l’independentisme d’esquerres. Els seus promotors fan una crida a les noves generacions per definir plegats “una estratègia compartida per tot l’independentisme, que dibuixi el camí en aquesta segona etapa del procés d’independència”. L’estratègia hauria de ser “capaç de superar les limitacions que han tingut, tenen i tindran” els partits independentistes per “assumir el paper que els correspon en els moments decisius”.\nEls promotors de la iniciativa llegiran el manifest dissabte a l’Ateneu Barcelonès.\nDocument: Manifest del moviment d’esquerres per la República


Colectivo Zotikos: diciembre 2010\nDiari AVUI ens publica un article d'opinió el dia internacional de les persones amb discapacitat\nEl dia 3 de desembre, dia mundial de la discapacitat, el diari AVUI ens va publicar un article d'opinió entorn a la inserció laboral de les persones amb discapacitat i la responsabilitat social de les empreses en referència a aquest tema. També demanem als diferents partits polítics que facin complir la llei que regula les contractacions en aquest sentit. Ho demanem amb el dret de veure com es compleixen les promeses electorals (que semblen només promeses pre-electorals des de fa molts anys)\nHi podeu accedir a la versió digital clicant aquí\nAgraïm la publicació de l'article a la secció d'opinió del diari AVUI, en especial al seu cap, en Toni Brosa. Gràcies!\nPublicado por Oscar Martínez en 19:18 0 comentarios\nCol·lectiu Zoticos visita l'Escola Projecte\nEl Col·lectiu Zotikos va ser convidat a una sessió amb estudiants que estan participant del FIRST Lego League , un concurs a nivell mundial que, amb l'ajuda de robots construits pel joc clàssic de LEGO han de generar dispositius de suport per a persones amb discapacitat.\nAl marge de la tècnica per crear el dispositiu, nosaltres vàrem fer una sessió de sensibilització, de redefinició de la concepció de discapacitat i de divesitat funcional.\nFelicitem la iniciativa i la curiositat d'aquests estudiants i per suposat l'acompanyament dels seus professors de l'Escola Projecte.\nPublicado por Oscar Martínez en 8:27 0 comentarios\nDiari AVUI ens publica un article d'opinió el dia ...


Consulta de Psicòleg\nNúria Sancho, llicenciada en Psicologia per la Universitat Ramon Llull, Màster en Psicologia Clínica i de la Salut (ISEP) i Postgrau en Violència Familiar per la Fundació Pere Tarrés.\nTrajectòria professional de més de 10 anys en psicoteràpia. Els meus inicis professionals comencen amb col.laboració en ginecologia, a la problemàtica sexual en la dona. Poc a poc, vaig anar ampliant cap a l’atenció a la dona amb visió de gènere, en el més ampli sentit: alteracions de l’estat d’ànim, problemàtiques relacionals, autoestima, ansietat, estrès…\nL’àmbit de la psicoteràpia et va portant a l’especialització en atenció clínica. En el meu cas, endintsant-me en la teràpia cognitiu-conductual.\nEn contínua formació ja que la nostra tasca com a psicòlegs ens ho requereix. Avancem amb els nostres clients, les nostres experiències i el dia a dia. Aprenem de la vida i de la formació especialitzada, però sobretot dels reptes que ens plantegen els nostres clients i les seves circumstàncies particulars.\nAbordem les problemàtiques des d’una orientació cognitiu-conductual, de manera que ens centrem en analitzar i modificar pensaments i conductes, amb l’objectiu d’aconseguir el benestar emocional.\nAfortunadament, avui en dia els psicòlegs ja estem començant a ser considerats com una ajuda habitual, una eina propera per poder encarar aquests conflictes anímics i emocionals que ens preocupen, que ens dificulten el nostre dia a dia o, fins i tot, ens condicionen la nostra manera de ser .\nEstem deixant enrere els tabús, sent més visibles els beneficis de la psicoteràpia.\nCada vegada més es considera la psicologia com com una eina molt potent per resoldre problemàtiques habituals.\nEls motius de consulta són molt variats: problemes relacionals, simptomatologia física (marejos, ofecs, fatiga …), alteracions emocionals, dificultat per a resoldre problemes, presa de decisions…\nNúria Sancho Psicòloga d’Adults\nCarrer Rafel Casanova, 18


El PDI es forma per avaluar les competències lingüístiques dels estudiants de la URV - Notícies - Llengües URV\nEl PDI es forma per avaluar les competències lingüístiques dels estud...\nDel 9 al 29 de novembre el SL i l'ICE de la URV imparteixen el curs d'Avaluem Competències. És un curs virtual que s'adreça al PDI de la URV i que el prepara per valorar les competències escrites i orals dels seus alumnes.\nA Avaluem Competències, el PDI aplica, a casos pràctics, un model que l'ajuda a avaluar les habilitats escrites i orals, tant en les assignatures de grau com, especialment, en el treball de fi de grau. Aquest model l'han elaborat el Servei Lingüístic i el Servei de Recursos Educatius de la URV.\n«Els demanem a professors que no són lingüistes que valorin lingüísticament els seus estudiants», explica la professora del curs, Mònica López. Per això, el curs no pretén transmetre criteris d'avaluació, sinó ensenyar a treballar amb una eina comuna (el model d'avaluació) que permeti valorar de manera homogènia les habilitats lingüístiques dels universitaris de la URV.\nEtiquetes: Avaluem Competències, competències lingüístiques, estudiants, habilitats lingüístiques, Mònica López, PDI, servei lingüístic, URV


Els beneficis educatius del Mandala - Una guia para el espectador crítico\nInicio > Análisis Internet > Els beneficis educatius del Mandala\nEls beneficis educatius del Mandala\nEs diu que, des del punt de vista espiritual, el Mandala és un centre energètic d’equilibri i purificació que ajuda a transformar l’entorn i la ment. Però deixant de banda qualsevol significat que vagi més enllà de passar una bona estona, és segur que amb aquests dibuixos ajudem als més joves a desenvolupar el seu cervell i, segons els experts, es poden utilitzar com a instrument educatiu per desenvolupar la creativitat, l’atenció i la fluïdesa i flexibilitat en les idees del nen.\nExisteix l’aplicació anomenada Mandalas para Colorear per als dispositius mòbils, però com nosaltres som més de llapis i paper (està comprovat que els resultats s’experimenten només si utilitzem el mètode tradicional), us deixem amb aquesta pàgina web que ofereix diferents dibuixos que van augmentant la dificultat a poc a poc i que, a més, incorpora Mandalas d’animals i objectes.\nAquest web ofereix més de 200 fitxes que podem imprimir i utilitzar tant a l’aula com a casa. Firma: Mar Pons\nGénero: Educativo, Manualidades\nEls Mandalas («cercle» en la seva llengua original) són dibuixos basats en formes geomètriques que faciliten la concentració i ajuden a relaxar la ment.


Sociedad Cerrada 15\nAquesta és una festa on no us preparen l'espectacle; vosaltres sou l'espectacle. No es tracta d'anar disfressats, sinó de fer realitat la vostra fantasia. Si aneu curts d'idees, aquest cop us ho posen fàcil. La nit és temàtica i marinera. Respecte, amor i fantasia en una nit insòlita. Apunteu-vos a la seva web perquè us confirmin l'hora i el lloc del sarau.


Xerrada Institut Gutman - Fundació Escoles Garbí Pere Vergés\nXerrada Institut Gutman\nL’Institut Guttmann és una institució on van les persones amb una discapacitat d’origen neurològic en fase aguda o subaguda. Poden sol·licitar un trasllat a l’Institut Guttmann per iniciar un procés rehabilitador intensiu, personalitzat i molt especialitzat.\nEl noi que ens va fer la xerrada va patir un accident, a conseqüència del qual va quedar paralític. Ens va explicar la seva experiència i com, per culpa de la mala decisió d’agafar el cotxe en un moment d’ira i no havent dormit suficient, la seva vida va canviar radicalment.\nCreiem que aquesta trobada ens va servir de molt. En ser joves no tendim a tenir en compte les conseqüències dels nostres actes i com poden acabar repercutint en el nostre dia a dia. Ens ha ajudat a conscienciar-nos i a replantejar-nos les nostres decisions en certs moments. No només això, sinó que també ens va donar una visió més real de les conseqüències dels accidents de trànsit.\nCronistes: Carlota Ramon i David Bioque


Curs Superior de disseny Gràfic Multimèdia on-line per Deusto Formación - educaweb.cat\nDomina el disseny gràfic i profesionalízate en el que més t'agrada\nAmb el curs de Dissenyador Gràfic podràs integrar en els teus dissenys línia i fora dels elements més professionals i versàtils.\nGràcies al curs de Disseny Gràfic Multimèdia podràs aportar professionalitat al teu perfil creatiu i d'il·lustrador, utilitzar amb soltesa les eines de Disseny Gràfic Multimèdia que formen part del treball diari dels sectors empresarials relacionats amb el màrqueting, la comunicació i la publicitat en línia.\nObjectius del disseny.\nTipus de disseny.\nFases del projecte gràfic.\nQualitat en el sector gràfic.\nDisseny i societat.\nConsumidor i anunciant.\nAplicacions del disseny\nFullets, catàlegs, packaging.\nFormes bàsiques de composició.\nDibuix en perspectiva.\nMitjans de publicitat.\nL'execució del projecte.\nEl perquè dels banners.\nRegles per dissenyar banners reeixits.\nLa línia de temps.\nManeig del color.\nResolució de la imatge.\nProfunditat del color.\nPreparació d'originals d'autor.\nPresentació del projecte al client.\nRegistre, sagnat i marques de tall.\nTipus de paper a impremta.\nL'àrea de treball.\nAjust i correcció d'imatges.\nLa barra d'eines.\nEfectes de text.\nCanals i màscares.\nRetocar i reparar.\nManeig bàsic del programa.\nEl text en Illustrator.\nPreparar el document final.\nCompleta la teva formació amb el curs de Disseny Gràfic Multimèdia i ofereix solucions globals en l'àmbit de la creació online i offline d'identitat visual i comercial de marca\nAdquireix els fonaments de disseny, conceptes de creativitat i habilitats per treballar projectes de Disseny Gràfic integrals.\nAprèn a utilitzar els programes Adobe Photoshop, Adobe Illustrator i Adobe InDesign des de la perspectiva del Disseny Gràfic Multimèdia, gràcies a videoconferències, videotutorials i l'ús de les llicències d'Adobe.\nReforça les teves sortides professionals com a dissenyador gràfic, professional del màrqueting, fotògraf i dissenyador de pàgines web.\nConvertir-te en un Dissenyador Gràfic versàtil.\nAssimilar els fonaments, elements i aplicacions del disseny gràfic en el camp del màrqueting, la comunicació i la publicitat en línia i fora de línia.\nConèixer els conceptes més importants sobre la naturalesa, la composició i la forma de la imatge digital.\nPresentar projectes de Disseny Gràfic tenint en compte tots els passos d'un procés editorial; el que inclou treballar amb Adobe InDesign per maquetar les teves creacions.\nFer servir de manera professional les aplicacions més utilitzades en el sector del Disseny Gràfic Multimèdia: Adobe Photoshop i Adobe Illustrator.\nAcredita la teva preparació amb el teu diploma de Deusto Formació. Doble titulació VIU + 8 ECTS.\nDissenyador gràfic publicitari.\nDissenyador en estudis de comunicació.\nEsther Navalón (Professora)\nGraduada en Disseny Gràfic per l'EASD València.\nÀmplia experiència en diferents camps del disseny gràfic i la fotografia. Especialista en disseny i maquetació editorial, sense deixar de banda el branding i altres elements de la computació gràfica. Desenvolupa activitats d'edició i assessorament fotogràfic, juntament amb la realització de fotografies i retoc d'imatges.\nFrancisco Carmona (Professor)\nLlicenciat en Publicitat i Relacions Públiques per la Universitat Autònoma de Barcelona i com muntador audiovisual per l'Escola Superior de Cinema i Audiovisuals de Catalunya.\nSusana Perdomo (Professora i Ponent de Videoconferències)\nGraduada en Disseny Gràfic per EASD València.\nMultidisciplinària amb una àmplia experiència en Disseny Gràfic, editorial-publicacions de revistes, i Desenvolupament web. Especialista en Disseny i Maquetació de publicacions juvenils i d'empreses.\nCurs Superior de disseny Gràfic Multimèdia encara no ha rebut opinions


Comença una nova edició dels 'Històrics'\nEl proper 4 d'agost i fins el 9 tindrà lloc la XXIII edició del Torneig d'Històrics\nActualizado a 29-07-2008 10:46\nEl proper 4 d'agost i fins el 9 tindrà lloc la XXIII edició del Torneig d'Històrics. Aquest pretigiós torneig d'estiu, que van crear i organitzen any rere any Miguel Carrillo i Rafel Joaquín, tindrà com a seu enguany el Narcís Sala. El calendari de l'edició 2008, és el següent:\nGrup I (04/08): L'Hospitalet, Sants, Sant Andreu.\nGrup II (05/08): Gramenet, Martinenc, Europa.\nGrup III (06/08): Badalona, Horta, Júpiter.\nGrup IV (07/08): Sabadell, Ricoh Premià, Masnou.\nCada un dels grups jugarà un 3x1 i el campió de cada un, disputarà les semifinals el 8 d'agost. La gran final serà el 9 d'agost (18.30h) i serà emesa per TVC.\nLa novetat més important aquesta temporada és que abans de començar les semifinals, a partir de les 16h, es jugarà un partit entre l'Espanyol i L'Estartit, els dos equips catalans que la passada campanya estaven a Superlliga. Aquest pot ser el pas previ a fer un Torneig d'Històrics en categoria femenina, comenten els organitzadors.\nTorneig juvenil de Sant Roc\nDurant els dies 15, 16 i 17 d'agost, el CF Arenys de Mar organitza el Torneig Juvenil de Sant Roc, que se celebra fa ja 33 anys. Enguany compta amb la participació dels equips de Lliga Nacional Jàbac-Terrassa, Espanyol B, Damm B i Badalona B i dels conjunts de Divisió d'Honor Mataró, L'Hospitalet, Castelldefels i Damm A.\nUna boda molt esportiva\nCristina Molina, portera del FC Barcelona de Superlliga, i Óscar Rescalvo, president del Levante las Planas, es casaran el proper mes d'agost. La parella es va conèixer quan Cristina era jugadora del club de Sant Joan Despí.\nSanou ja s'entrena a Gavà\nDissabte va arribar a Barcelona, Sanou, el primer dels africans que militarà al Gavà la propera temporada. Ahir ja va començar a entrenar amb el seu nou equip.\nFitxatge al Masnou\nEl davanter Boris de l'Europa jugarà la propera temporada en les files d'un Masnou que entrena Claudio Festa i que es va imposar per 2 a 0 al Mataró, en el seu primer amistós de pretemporada.\nEl Manresa, perfilat\nEl Manresa de Xavi Posas, que començarà a treballar el pròxim dijous, ja té pràcticament tancada la seva plantilla amb els següents jugadors: Carlos (Manlleu) i Edu Morte (juvenil), porters; Álex i Serrat (San Cristóbal), Juan Garrido (Berga), Guillermo Borja (Gramenet B), Iván Berenguer (Igualada) i 'Chapi' Farrés (Manlleu), defenses; Aleix, Ricky, Roma, Adrián i Pibe (juvenil), Sucías (Manlleu), Chumi (Gramenet B), David Gallego i Carlos Montoro (juvenil Terrassa), centrecampistes i Manolo Casto (Manlleu), Nogareda i Miki (juvenil), davanters.\nEl Vilafranca, més humil\nEl Vilafranca, que estarà dirigit per Isaac Fernández, tindrà com a meta inicial aquesta temporada la salvació, ja que l'entitat que presideix Pere Montserrat ha decidit retallar el pressupost per treballar amb la majoria de jugadors de la comarca. La plantilla està formada per: Álex Ródenas (Tortosa) i Toni Serrano (Vilanova B), porters; Pere Costa (El Catllar), Rafa Moral, Fran Ferrer, Marc Raventós, Sergi Ametlla, Rafa González i Josep Navarro (Poble Sec), defenses; Sergi Retamal (Base Espirall), Álex Gaitán, Sylla, Jesús Blanch, Condis (Olesa), Josep Corbi (Manresa), Ramón Folch (Roda Barà), Joan Torrents i Jordi Campilla, centrecampistes; Óscar González 'Palote' (Vista Alegre), Fran Medina, Torrents (Sitges) i Alvar Mascaró (Olesa).\nEl Vilanova acaba les festes\nEl Vilanova de Santi Palanca es va posar mans a l'obra després de l'última incorporació: Edgar (Pobla Mafumet). El tècnic, Santi Palanca, tindrà a prova una setmana el davanter Carlos Martínez del Poble Sec i comptarà amb tres jugadors del filial: Marcos, Sergio i José. La resta de la plantilla és com segueix: Mario León i Cañadas (Masnou), porters; SergioAlburquerque (Badalona B), Folguera, Valldosera, Yélamos (Manlleu) i Baraldés (Igualada), defenses; Cano, Josep Maria Centaño, Gerard Boira, Morillo (Sant Andreu), Edgar (Pobla Mafumet) i Jarabo (Vilafranca), centrecampistes; David Ávila, Santi Triguero, Epitié (Binéfar) i Eloi (Vilafranca), davanters.\nEl Júpiter, al Narcís Sala\nSi el mes d'octubre s'inicien les obres de remodelació del Municipal de la Verneda, el Júpiter passaria a jugar els seus partits de Lliga al Narcís Sala els diumenges a la tarda. D'arribar-se a aquest extrem, quedaria pendent la ubicació del futbol base.\nComenta leer comentarios noticia Comença una nova edició dels 'Històrics'


L'índex de fracàs escolar en Secundària a Espanya ascendeix al 29%, 10 dècimes superior a la mitjana europea | Consumer\nL’índex de fracàs escolar en Secundària a Espanya ascendeix al 29%, 10 dècimes superior a la mitjana europea\nEls Quinze es van imposar com a objectiu aconseguir la xifra del 10% en 2010\nL’índex de fracàs escolar en l’Educació Secundària Obligatòria (ESO) a Espanya ascendeix al 29%, segons van indicar fonts diplomàtiques espanyoles. La mitjana europea és del 18,8% i els Quinze es van imposar com a objectiu aconseguir la xifra del 10% en 2010. Aquest fenomen és la primera preocupació en el terreny de l’educació i formació dins de la Unió Europea (UE). Les dades d’Espanya només són superats per Portugal, que té un índex del 45%.\nEls ministres d’Educació, Cultura i Joventut de la UE aprovaran dimarts que ve una resolució per a prevenir i lluitar contra l’abandó dels estudis i el malestar dels joves, en la qual es reitera que “abans de 2010 s’hauria d’arribar a un percentatge medio no superior al 10% d’abandó prematur dels estudis, tenint en compte del punt de partida de cadascun dels estats membres”, segons el text.\nAixí mateix, els països de la Unió es comprometen a fomentar mesures per a fer de l’escola “un ambient d’aprenentatge obert, capaç de proposar solucions respecte a les demandes procedents del món juvenil i d’altres contextos que contribueixen al creixement personal i social dels joves”.\nEls Quinze van aprovar al maig els cinc criteris de referència per a l’educació i formació dels europeus fins a 2010. El primer era el citat del fracàs escolar. A més, van acordar que el nombre total de llicenciats augmenti almenys un 15% en els apartats de Matemàtiques, Ciències i Tecnologia, així com una disminució del nivell de desequilibri en la representació d’homes i dones.\nEn aquest punt, Espanya registra els millors progressos dels últims anys a la UE en haver doblegat des de 1993 les llicenciatures universitàries. Respecte al tercer dels criteris, el relatiu a la conclusió de l’ensenyament secundari superior, la UE va advocar per aconseguir en 2010 que almenys el 85% dels ciutadans de 22 anys de la Unió l’hagi cursat.\nAixí mateix, els Quinze van defensar que el percentatge de ciutadans de 15 anys amb rendiments insatisfactoris en lectura disminueixi en 2010 almenys en un 20% respecte a 2000. L’últim criteri, relatiu a la formació permanent, compromet als països membres al fet que el nivell mitjà de participació en aquest apartat aconsegueixi, almenys, el 12,5% de la població adulta en edat laboral.\nescolar fracaso-ca secundària


Solucions contra el canvi climàtic (5): aprofitar l'ajuda de la natura\nPreservar ecosistemes permet capturar molt carboni, però el clima no s'arreglarà a base de plantar arbres\nMadrid - Dijous, 12/12/2019 | Actualitzada 16/12/2019 - 12:45\nMarcelo Say o\nAltres solucions contra el canvi climàtic:\nMilionaris com Bill Gates i Richard Branson recolzen projectes de màquines capaces d’aspirar i emmagatzemar els gasos amb efecte d’hivernacle. Però aquestes màquines ja existeixen: es diuen arbres.\nEls boscos tropicals absorbeixen grans quantitats de CO2. Sense els arbres, el canvi climàtic seria molt pitjor. La degradació dels ecosistemes forestals és responsable d’una vuitena part de les emissions, segons un informe de l’IPCC del 2014.\nPreservar els boscos tropicals, amb la seva gran capacitat de captura de carboni, està entre les deu mesures més efectives contra la crisi climàtica, segons el projecte Drawdown, que analitza el potencial de desenes de solucions per a aquesta emergència.\nPerò també altres ecosistemes pal·lien la barrabassada de les emissions: sabanes, praderies, aiguamolls, torberes, manglars, esculls de corall i el fitoplàncton del mar reciclen i emmagatzemen carboni. Per això, la preservació de la natura és indissociable de la lluita contra el canvi climàtic, segons un manifest firmat per 11.000 científics fa unes setmanes.\nNo obstant, la pèrdua d’hàbitats i biodiversitat està desencadenada. Les repobles tropicals, per exemple, han passat de cobrir el 12% de les terres emergides al 5%. Les estratègies per restaurar-les i ampliar-les podrien contribuir a una tercera part de la reducció d’emissions requerides pels acords de París dins del 2030, segons un estudi del 2017.\nLa «proforestació» consisteix a empènyer un bosc existent fins al seu màxim potencial de captura de carboni. La «reforestació» consisteix a recuperar un bosc degradat. I l’«aforestació» consisteix a plantar bosc en llocs on no n’hi ha o han desaparegut.\nAquesta última estratègia és la punta de llança de les compensacions de carboni. Amb aquest sistema, un viatger pot compensar els gasos emesos pel seu vol pagant per plantar prou arbres per absorbir-los.\n«L’aforestació no és la solució», comenta Josep Peñuelas, director de la Unitat d’Ecologia Global del CREAF-CSIC-UAB. «Plantar arbres va bé, però hi ha llocs on competirien amb l’agricultura i tenen efectes secundaris en l’ús de l’aigua, l’albedo, etcètera», explica. A més, més arbres poden incrementar el risc d’incendis.\n«Les plantes ja absorbeixen una quarta part del que emeten els humans, però tot té un límit. No solucionen gaire perquè els humans estem emetent enormes quantitats de gasos», prossegueix. Peñuelas conclou que no hi ha més remei que consumir menys.


L’unionisme i la repressió surten en defensa del secretari general del Parlament per falsejar la realitat La República\nDilluns, 18 d'octubre de 2021 - Edició 1180\nEls lletrats pressionen el Consell de Personal i també expressen el suport a un acte innoble de la tradició parlamentaria\nTots els partits unionistes, associacions de lletrats de tot l’estat i els alts funcionaris surten en defensa de l’actitud innoble de Xavier Muro\nEl Consell de Personal del Parlament ha defensat sorprenentment l’objectivitat, integritat, neutralitat, responsabilitat, imparcialitat i confidencialitat” amb la qual treballen tots els funcionaris de la cambra i ha rebutjat “qualsevol pressió” a la seva tasca. Sorprèn i es difícil de creure que els treballadors del Parlament defensin actituds servils i contraries a la democràcia del secretari general del Parlament. Les pressions dels alts funcionaris han fet efecte i amb la boca petita el Consell de Personal ha sortir en defensa de la repressió.\nMalestar de treballadors del Parlament en no haver estat consultats\nHo ha fet en una nota difosa i difusa als treballadors després que els lletrats del Parlament ja es pronunciessin en defensa del secretari general, Xavier Muro, de qui tant JxCat com el president de la Generalitat, Quim Torra, n’han exigit el cessament per no haver publicat íntegres les resolucions que es van aprovar al ple de la monarquia de divendres passat.\nXavier Muro falseja la realitat que no evitarà l’actuació de la injustícia espanyola\nMuro va publicar els textos aprovats al Butlletí Oficial del Parlament de Catalunya (BOPC) però en va ometre els apartats que contradiuen sentències i advertiments del Tribunal Constitucional (TC). A peu de pàgina, va recordar que tenia l’obligació d'”impedir o paralitzar qualsevol actuació jurídica o material” que suposi incomplir les ordres del TC.\nEl PPC, Cs i PSC dona suport als lletrats del Parlament i reclama la fi de les “amenaces” de Torra i JxCat\nEl secretari general del PPC i diputat al Parlament, Daniel Serrano, ha expressat aquest dijous el suport del seu partit als lletrats de la cambra. Ho ha fet en un comunicat després que el president de la Generalitat, Quim Torra, i JxCat hagin exigit la destitució del secretari general del Parlament, Xavier Muro, per no haver publicat íntegrament les resolucions sobre la monarquia que el ple de la cambra va aprovar divendres passat. Per a Serrano, Muro “ha demostrat tenir més dignitat que Torra complint la legalitat”. El diputat popular ha exigit la fi de les “amenaces” i que es respecti “la labor professional i independent dels lletrats”.\nCorporativisme dels lletrats de parlaments de tot l’Estat defensen la feina dels de la cambra catalana i reivindiquen la seva “autonomia”\nL’Associació Espanyola de Lletrats de Parlaments (AELPA) ha mostrat el seu suport a la feina dels de la cambra catalana “en defensa de la legalitat i l’ordre constitucional” després de la polèmica amb el secretari general del Parlament, Xavier Muro, de qui tant JxCat com el president de la Generalitat, Quim Torra, n’han exigit el cessament per no haver publicat íntegres les resolucions que es van aprovar al ple de la monarquia de divendres passat. En un comunicat, l’AELPA menciona directament Muro de qui diuen “ha estat objecte d’atacs infundats que trepitgen la seva autonomia i professionalitat”.\nLletrats de parlaments acostumats a falsejar la realitat del que passa en els respectius parlaments, com en el cas de la corrupció de la monarquia\nL’organització de lletrats de cambres autonòmiques defensen “la necessària independència i neutralitat” d’aquests treballadors “com a garants del correcte funcionament de la institució i del compliment de les resolucions dels òrgans jurisdiccionals i del Tribunal Constitucional”. L’Associació Professional de Lletrats de les Corts Generals també s’ha adherit a aquest comunicat en suport als lletrats del Parlament català. La diputada del PSC Alícia Romero ha compartit a Twitter aquest comunicat i ha afirmat que “el Govern s’està quedant sol en la seva deriva autoritària, no respectant la llei i la divisió de poders”.\nWallbox, una de les empreses catalanes que més creix, menysté la llengua catalana\nOctuvre irrita l’equip de Montilla i Catalunya Ràdio protegeix l’expresident de manera acrítica\nBoye explota contra Felipe VI davant la revelació que va pressionar empreses per marxar de Catalunya després de l’1-O\nEl resultat del pas de Puigdemont per l’Alguer: Els sards demanen que els representi al Parlament Europeu\nLa contundent reflexió de Baños sobre l’odi de La Vanguardia al procés independentista


Els “Cantajuegos” a Gavà\ndimecres, 5 de novembre de 2014 11:10\nL'espectacle es podrà veure aquest dissabte a Gavà.\nEl grup “Golosinas” porta els “Cantajuegos” a Gavà\nL’espectacle musical infantil es podrà veure aquest dissabte en dues funcions, a les 17.00 hores i a les 19 hores, a l’Espai Maragall\nL’espectacle musical dels “Cantajuegos”, a càrrec de grup “Golosinas”, arriba aquest dissabte a l’Espai Maragall de Gavà. La formació, que oferirà un parell d’actuacions, la primera a les 17 hores, i la segona es 19 hores, interpretarà una recopilació de cançons populars infantils tant actuals com tradicionals d'avui i de sempre, com “La Yenka”, “La Gallina Turuleca”, “Amigo Félix”, etc. Afegides a les cançons que dels seus discos actuals.\nL'espectacle té una hora i quart de durada i, en ell, canten i ballen tot un repertori d'èxits infantils com “El Chuchuá”, “El auto de Papá”, ““Yo tengo un Tallarín”, entre altres… Sense oblidar el ja popular hit “Soy una taza”.\nDurant la funció desfilaran altres personatges com “L'elefanta Eli”, ”El cocodril Coco”, “La vaca Lechera” o “Don Gato”, per cantar les seves cançons favorites i els infants del públic que vulguin podran pujar a l’escenari per cantar i ballar amb ells.\nFundat al 1989 “Golosinas” cantarà 23 cançons al llarg de l'espectacle amb les quals pretenen estimular la psicomotricitat i desenvolupar la imaginació i fantasia dels nens i nenes alhora que aprenen i sobretot es diverteixen.\nLes entrades es poden adquirir a preus de 10 i 15 euros, en funció de la ubicació de les butaques, a la Papereria “Maragall”, del Passeig Maragall, 5, a la papereria “Boli Blau”, del C/ Pi i Maragall, 1 i a “La Caputxeta”, del Passeig de Joan Maragall, 18. També es pot fer la compra on-line i a la taquilla de l’auditori, des d’una hora abans del començament de la funció.\nDarrera actualització de dimecres, 5 de novembre de 2014 11:21


Lodging Management - www.signia.es\nLodging Management sol·licita a Signia realitzar el disseny i desenvolupament de la seva nova web.\nCom a resultat Signia dissenya una web desenvolupada amb la plataforma opensource de WordPress. Mitjançant la seva nova web, Lodging Management presenta els seus serveis integrals de lloguer, així com els beneficis que poden obtenir els propietaris. El site és administrable a través d’un gestor de continguts.\nLodging Management és un equip de professionals altament especialitzats en gestió integral de pisos turístics. Des de 2004 són pioners en gestió d’habitatges turístics a Barcelona i aporten solucions rendibles en benefici de propietaris, edificis i promotores.


EcoRiver – Page 4 – River Centre Comercial – Andorra\nHome » EcoRiver (Page 4)\nEl seitan: la carn vegetal\nTambé conegut com “la carn vegetal” és un aliat indiscutit dels vegetarians. Té una textura molt semblant a la carn bovina, però amb més quantitat de proteïnes. Per tant és fàcil d’utilitzar a les receptes com a substitutiu dels ingredients d’origen animal.\nAlgunes dades sobre el seitan\nEl seitan prové del gluten, és a dir, la proteïna del blat (localitzat en l’embrió, part vital des d’on naixerà la vida). Té aspecte de bola petita, de color marró. La seva elaboració es fa mitjançant el pastat de farina i la formació de boletes de massa com les de la pizza o el pa. Després se li aplica un procés de rentatge que elimina la farina i deixa el gluten solament. El següent pas és bullir-lo amb salsa de soia i alga Kombu perquè tingui més minerals i vitamines.\nLa seva informació nutricional és:\nCompta amb una gran aportació de proteïnes (el 24% del seu pes)\nÉs baixa en calories i en greixos\nNo té colesterol\nPorta més calci i minerals que la carn bovina\nConté lecitina en abundància\nEl seu contingut de sodi és poc\nNo té restes d’antibiòtics ni d’hormones\nSi menges seitan periòdicament, siguis o no vegetarià, estaràs incorporant a la teva dieta molts nutrients saludables i al seu torn variades, amb noves receptes i opcions.\nÉs un aliment proteic amb una digestió fàcil que la majoria de les persones ho toleren. Quant al seu sabor, és similar al de la carn, per la qual cosa en algunes preparacions gairebé ni es nota la diferència.\nNo es recomana l’ús de seitan en casos d’hipertensió moderadament elevada, d’intolerància al gluten (celíacs) o d’algunes al·lèrgies. Els bebès ho poden consumir a partir d’una edat, per la qual cosa cal preguntar al metge si ho accepta o no.\nI ara et deixem una recepta que pots fer amb el seitan.\nBROU AMB CIGRONS I SEITAN\n1 Taça i ½ de cigrons\n1 troç de carabassa\n½ paquet de seitan\n1 i ½ cullerades de mugi miso\nRenteu els cigrons i col·loqueu-los a l’olla de pressió amb les algues kombu. Cobriu-ho totalment d’aigua i porteu-ho a ebullició sense tapa. Retireu totes les pells soltes de la superfície. Tapeu i cuineu a pressió durant 1 hora i mitja. Si passat aquest temps els cigrons estan tendres i cremosos, apagueu el foc. Si estan durs, continueu cuinant a pressió.\nEn una cassola gran saltegeu els porros amb dues cullerades d’oli i una mica de sal marina, durant 7-10 minuts, sense tapa i a foc mitjà.\nAfegiu la resta de verdures, els cigrons cuits, l’alfàbrega seca, i aigua fins a cobrir les verdures, tapeu, porteu a ebullició i coeu a foc mitjà, mínim durant 10 minuts.\nCondimenteu el brou amb el miso.\nFinalment feu el seitan a la planxa i afegiu-ho a la sopa.\nVine a River i troba tots els ingredients. I esperem que gaudeixis molt d’aquesta recepta!\nConeixes la maca andina?\nLa maca és una planta herbàcia de Sud-Amèrica, que creix als Andes de Perú i Bolívia, on és cultiva tant per les seves qualitats nutritives com per la fama que sosté que les seves arrels posseeixen propietats que augmenten la fertilitat.\nLa maca andina s’assembla molt a un rave en forma, no obstant això, és lleugerament més gran en mida. L’arrel és de tres a sis centímetres d’ample i d’uns 5 centímetres de longitud i és cultiva a una altitud que pot superar els 4000 metres sobre el nivell del mar.\nEncara que les poblacions indígenes la coneixen des de gairebé 2600 anys, la maca és bastant nova al món occidental com a suplement comercial, però està guanyant ràpidament popularitat a causa de les seves propietats curatives sorprenents.\nEls beneficis de la maca andina per a la salut han estat coneguts des de temps immemorials, fins i tot abans de l’arribada dels espanyols al Perú, ja que els indígenes feien servir aquesta planta no només com a afrodisíac, sinó també com una potent herba per guarir moltes malalties.\nExisteixen quatre tipus reconeguts de maca depenent del color de l’arrel, que varia des del groc crema o rosa clar al violeta fosc o negre.\nVine a la nostra secció EcoRiver i demana més informació sobre aquesta increïble planta i gaudeix de tota la nostra línia de productes ecològics.\nDesprés de Festes… detox!\nDesprés dels excessos de les festes és l’hora de fer una bona dieta detox que t’ajudarà a eliminar toxines, a depurar el fetge i els ronyons que són els més afectats pels excessos, a més de millorar el teu sistema digestiu.\nLa llimona t’ajuda a mantenir un PH saludable i eliminar toxines i bacteris.\nEl fenoll afavoreix la digestió, redueix la inflor de l’abdomen, alleuja els còlics abdominals i ajuda a l’eliminació de líquids.\nLa carxofa ajuda a netejar el fetge gràcies als seus àcids grassos, les seves vitamines i enzims.\nLa pinya millora la circulació limfàtica i combat la celulitis.\nEls gerds afavoreixen la desintoxicació del fetge i destaquen per la seva capacitat drenant i antiinflamatòria.\nEl te blanc és una de les infusions que no han de faltar en un procés depuratiu, és un dels tes menys processat, per tant conté més nutrients.\nLa rúcula és rica en retinol, té un gran poder reafirmant, ajuda a desintoxicar el fetge i a potenciar l’activitat del pàncrees.\nEl bròcol és ric en antioxidants com les vitamines C i E, amb alt poder anticancerós, detoxificant i anticel·lulític, regulador del PH, antiinflamatori i bo per al sistema digestiu.\nEl gingebre té propietats desintoxicants, millora la digestió, ajuda a disminuir els nivells de colesterol i prevé refredats.\nLa cúrcuma és antiinflamatòria, antioxidant i anticancerosa.\nL’all té efecte antibacterià, antifúngic i antiviral.\nEl coriandre ajuda a controlar els nivells de sucre en sang, conté propietats antibiòtiques, baixa els nivells de colesterol dolent en sang i promou la salut dels ulls per la seva riquesa de nutrients.\nTrobaràs tots aquests magnífics productes i molts més entre els 45.000 que t’oferim al nostre centre comercial. I, com sempre, deixa’t assessorar a la nostra secció d’EcoRiver.\nLa Gelea Reial: propietats i efectes\nEstà demostrat que la Gelea Reial és bona en tots aquells casos en que es requereix un suport energètic i reconstituent així com una optimització de les funcions de l’organisme. La seva gran tolerabilitat la converteix en un tònic natural únic, indicat per a totes les edats i especialment pels nens en els seus moments de major activitat.\nL’actual estil de vida sedentari, l’excés de treball, l’estrès i la falta de son són alguns dels principals responsables que la nostra alimentació sigui deficient o inadequada, contribuint al risc d’aparició de deficiències nutricionals. La Gelea Reial pot ser un gran aliat en aquestes situacions. No obstant això, fins i tot les persones sanes poden necessitar un complement alimentari en un determinat moment de la vida, com en dietes d’aprimament ràpid, davant de canvis en l’absorció digestiva de determinats nutrients, durant la menstruació, etc.\nSegons diversos estudis, la Gelea Reial té un efecte estimulant i tonificant del sistema nerviós, millora la concentració i potencia els nivells d’energia, però a més el conjunt dels seus nutrients exerceix una acció de reforç de l’organisme davant les agressions externes. Per aquesta raó moltes persones prenen Gelea Reial durant els canvis d’estació per prevenir refredats i infeccions.\nLa Gelea Reial és un producte natural de la secreció d’unes glàndules de les abelles nodrisses que són les encarregades de portar l’aliment a les reines i les larves dels primers dies de vida. És la causa directa d’aquest creixement i de la longevitat de la reina. La Gelea Reial és l’aliment més concentrat de la natura, per la seva equilibrat conjunt de vitamines, minerals i elements vitals imponderables, i juga un paper decisiu en els processos de restitució cel·lular. No necessita de la digestió, és totalment assimilable i passa directament a la sang per enriquir els teixits de reposició i de creixement. Tots aquests elements són indispensables per a l’organisme humà i a partir de les sinergies entre ells cal buscar el mecanisme d’acció d’aquesta “Meravella de la Natura” en què els nens troben el millor dels fortificants naturals, els malalts i els ancians la força que els va abandonar, els deprimits, els neurastènics i els sempre cansats una energia i una eufòria increïble.\nLa composició de la Gelea Reial és tan complexa i llarga que no entraria en aquest bloc, només cal dir que conté vitamines B, C, D i E, lipoproteïnes, enzims, hormones, substàncies etèries. Té propietats bactericides i bacteriostàtica, sals minerals, manganès, calci, clorur, sodi, potassi, sofre, fòsfor, alumini, magnesi, silici, ferro, coure, zinc, cobalt, estronci, etc.\nHi ha un 3% de matèries que componen la Gelea Reial encara sense determinar per la ciència. La Gelea Reial és tinguda per alguns com a producte miraculós i panacea, però el que és innegable és que rendeix bons serveis i resultats a la salut.\nVina a River, a la secció Eco, i podrem informar-te més sobre la Gelea Reial.\nDeia Eurípides que “l’aigua de mar guareix tots els mals del homes” i segurament no s’equivocava, ja que aquest element conte tots els elements minerals que fan possible la vida sobre la terra, els quals s’hi troben dissolts de manera especial i en una subtil estabilitat, a tal punt que resulta impossible reproduir-lo artificialment, ni tampoc del seu residu sec.\nL´aigua de mar es comporta com un autèntic organisme viu, que intenta mantenir-se en equilibri dinàmic enfront de les influencies externes, per tal de tenir els seus paràmetres en un estret marge invariable, amb un pH lleugerament àlcali d’entre 7,5 i 8,4. La seva riquesa nutricional i capacitat per restablir l´equilibri intern la converteixen en un regulador de primer ordre en multitud de circumstàncies per possibilitar els mecanismes d’autocuració de l´organisme.\nEls seu és gairebé il·limitat:\n•\tCom a suplement multivitamínic variat i equilibrat.\n•\tCom a immillorable beguda isotònica rehidratant.\n•\tPer la higiene i descongestió nasal.\n•\tEn problemes gastrointestinals aguts i crònics.\n•\tPel control del pH orgànic.\n•\tPer afavorir la salut intestinal i en processos al·lèrgics, infecciosos i autoimmunes.\n•\tI un llarg etcètera…\nEs recomana fer cures d´aigua marina dos cops l’any, preferentment a la primavera i a la tardor, per fer front a la elevada toxicitat que afecta una part importat de la població, resultat dels abusos i hàbits alimentaris tòxics.\nLa dosi diària recomanada es de 90ml. de plasma marí de 2 a 4 vegades al dia, diluït en 250ml. d´aigua dolça de baixa mineralització.\nVine a River, a la zona Bio, i podrem informar-te més sobre aquest increïble element.\nCol.lagen amb magnesi: les seves increïbles propietats\nAvui et comentarem un altre dels excel·lents productes que pots trobar al nostre centre comercial, dins de l’enorme gamma de 45.000 articles que posem al teu abast.\nEl col·lagen és la proteïna més abundant de l’organisme, representa entre el 20% i el 30% de les proteïnes totals d’un adult. Es troba a la pell, els lligaments, els tendons, els ossos, els cartílags, els vasos sanguinis i altres teixits connectius. Aquest és sintetitzat a l’interior de les cèl·lules en la seva forma més simple, formada per 3 cadenes de blocs d’aminoàcids que s’enrotllen una sobre l’altra, com si fossin una hèlix. Segons el teixit en el qual es trobin s’uneixen entre si per formar fibres, permetent donar fermesa als teixits.\nEntre els seus beneficis podem citar que pot disminuir el dolor i la inflamació de certes malalties, que intervé en la reparació del teixit cartilaginós, també que enforteix els ossos, les articulacions i les ungles i millora la fermesa de la pell i ajuda a cicatritzar les ferides . A més enforteix el cabell, ajuda a baixar de pes i afavoreix la recuperació el cos després de l’exercici.\nA River pots trobar col·lagen AML Sport en pràctics estics en la secció Eco, als quals s’ha afegit magnesi, mineral que exerceix un paper en la síntesi proteica normal, a més a més de vitamina C per una millor absorció.\nFruita i verdura ecològiques\nL’any 2012, a la Fruiteria de River es van introduir fruita i verdura ecològiques de “L’hort de ponent”, marca comercialitzada per “Cal Valls”.\nEs complementava així la proposta d’articles biològics que el client conscienciat amb el món alternatiu pot trobar al nostre Hipermercat.\nActualment, i per a major comoditat del consumidor d’aliments ecològics, aquesta oferta s’ha traslladat a l’entrada d’Ecoriver.\nPer tot aquell a qui li agradi alimentar-se de fruita i verdura del temps, amb tot el sabor i la garantia d’un proveïdor com “Cal Valls”, conegut arreu per el gran nivell de qualitat dels seus productes.\nTots els divendres “L’hort de ponent” ens ofereix deliciosos vegetals, acabats de collir, per què qui ho desitgi pugui gaudir d’un ventall de sabors únics.\nVeniu a Ecoriver i comproveu el nostre interessant assortiment, però si trobeu a faltar algun producte dins la gama que us oferim, no dubteu a demanar-ho, gustosament prendrem nota i l’afegirem a la nostra oferta setmanal de fresquíssims aliments de l’horta.”\nMincartil de Lab. Soria Natural\nLa gama Mincartil està constituïda per Mincartil clàssic (pols i comprimits) i Mincartil reforçat (pols i comprimits). La seva composició ha estat acuradament pensada per la cura d’óssos, articulacions, músculs, pell, cabell i ungles.\nMincartil aporta els nutrients que necessiten els components del teixit connectiu: Músculs i tendons, per poder contrarestar el desgast diari i natural a què estan sotmesos.\nMincartil clàssic està elaborat amb aminoàcids d’origen vegetal que provenen de la soia i l’arròs, garantint l’aportació de proteïnes d’alta qualitat i de gran valor biològic.\nNo s’utilitza cap ingredient d’origen animal en la seva composició, ja que la gelatina animal no conté l’aminoàcid essencial: triptòfan, i a l’hora s’evita qualsevol risc amb l’encefalopatia espongiforme bovina.\nMincartil clàssic està indicat per:\n– Nens en època de creixement,\n– Persones que presenten una mala conservació del cartílag,\n– Per artrosi, artritis, hernia de disc, etc.,\n– Per prevenir l’osteoporosi,\n– Qualsevol persona a partir de quaranta anys,\n– Embaràs i lactància,\n– Fragilitat d’ungles i cabells.\nMincartil reforçat té l’afegit de contenir Cúrcuma, una planta d’origen tropical amb abundants propietats medicinals. La cúrcuma és antiinflamatòria, antioxidant, antiartrítica, anticancerosa, antimicrobiana, protegeix les cèl·lules cerebrals de la degeneració, etc.\nMincartil reforçat esta indicat per:\n– Afeccions reumàtiques, artrosis, artritis reumatoides, espondilitis anquilosant, etc.,\n– En dolors musculars,\n– Dolors traumàtics i postoperatoris,\n– Tendinitis, lumbago, luxacions, ciàtica i mal d’esquena,\n– Lesions dels esportistes,\n– Envelliment prematur de la pell.\nI ja sabeu, aquests productes tan interessants els podeu trobar a EcoRiver.\nLABORATORIS SORIA NATURAL A ECORIVER\nSoria Natural, és un dels laboratoris més prestigiosos d´Espanya.\nVa néixer l’any 1982, quan el mercat de la medicina natural al país veí començava a desenvolupar-se.\nL’impulsor va ser l’Antonio Esteban, gran coneixedor de les propietats terapèutiques de les plantes. Dedicat en cos i ànima al projecte de Soria Natural, va començar amb un procediment molt senzill d’envasat de plantes medicinals, essent conscient que ho hauria de sofisticar. Amb el temps, va muntar una petita factoria que actualment ha esdevingut un referent dins del sector de la medicina natural.\nEficàcia, seguretat i qualitat al servei de la salut.\nEn aquests tres valors es pot resumir la raó de ser de Soria Natural.\nPerò, per arribar-hi, ha estat necessari posar tots els mitjans perquè la continua investigació, el dinamisme, qualitat, formació de l’equip humà i el respecte per el medi ambient, siguin els principis que regeixin l’activitat de Soria Natural.\nAquest laboratori obté dels seus propis cultius ecològics la major part de les matèries primes que utilitza en l’elaboració dels seus productes. Dits cultius s’estenen en una plantació de més de 320 hectàrees, certificats com a ecològics, trobant-se propers al laboratori. 70 espècies diferents de plantes creixen en les proximitats del Duero, en un entorn net i privilegiat a 1.200m d’altitud.\nGràcies a la rigorositat del clima i a que són cultivades, recollides i assecades en la estació precisa, de manera òptima i durant la fase de la lluna més propicia, les matèries primes utilitzades per Soria Natural contenen una alta concentració de principis actius.\nAquests cultius son regats amb aigua de pluja i font, i adobats amb material orgànic vegetal.\nUn dels segells d’identitat de Soria Natural és el seu estricte control de qualitat.\nAquest laboratori està acreditat per les autoritats sanitàries de qualsevol país com a un dels que compleix les més estrictes normes de qualitat en tots els processos de fabricació.\nLa seva moderna tecnologia els permet realitzar la medició del nivell de pesticides i plaguicides, metalls pesants, anàlisis microbiològiques, de radioactivitat, micotoxines i al·lèrgens, estudis d’estabilitat, etc.\nDes dels seus inicis, Soria Natural tenia les idees molt clares sobre la forma de treballar amb qualitat dins del món de la fitoteràpia, fabricant productes eficaços amb efectes terapèutics fiables.\nAvui dia, el resultat de tots aquests esforços és una realitat.


El PSC gironí tanca amb un documental els 40 anys d'ajuntaments democràtics - Empordà\nEl PSC gironí tanca amb un documental els 40 anys d'ajuntaments democràtics\nEn la cinta es recorden les figures de Pepe Guerrero, Just Casero, Ernest Lluch o Lluís Maria de Puig\nEMPORDA.INFO 13.04.2019 | 12:18\nEl figuerenc Pere Casellas, entre els polítics presents a l'acte. PSC GIRONA\nEl figuerenc Pere Casellas, entre els polítics presents a l'acte.\nEls socialistes de Girona han tancat el cicle #40AnysPSCGi #40AnysAjuntamentsDemocràtics amb la presentació del documental Un tren de milers de veus, que ha tingut la direcció tècnica de Mateu Ciurana. El documental explica la història dels quaranta anys del PSC de Girona i dedica un capítol sencer a la història socialista a la ciutat. Hi apareixen referències a persones traspassades que han deixat un record molt marcat com Pepe Guerrero, Just Casero, Ernest Lluch o Lluís Maria de Puig, entre d'altres.\nEl cicle ha inclòs 40 conferències, trobades i exposicions a tots els barris del conjunt de la ciutat de Girona. A l'entorn de 500 persones han fet petita la sala de l'hotel Carlemany per assistir a la projecció del documental i a l'acte de cloenda del cicle. Entre els assistents a l'acte s'hi han comptat, a més de Joaquim Nadal, el Subdelegat del Govern Albert Bramon, el Diputat al Parlament Rafel Bruguera, el cap de llista del PSC a Figueres Pere Casellas, Manel Nadal o l'alcalde de Blanes Mario Ros, entre d'altres.\nLa presentació de l'acte ha anat a càrrec del primer secretari del PSC de les comarques gironines i cap de llista per Girona al Congrés, Marc Lamuà, i de la Primera Secretària de l'Agrupació de Girona, Sílvia Paneque. Joaquim Nadal ha estat distingit amb la Rosa Vermella del socialisme gironí per la seva trajectòria com a alcalde de Girona i com a conseller de la Generalitat de Catalunya amb els presidents Pasqual Maragall i José Montilla.\nLamuà, ha recordat que «el PSC de Girona té vincles enormes amb un passat, que ens ha arribat al present, no només com a llegat, sinó també com una identitat de tots els socialistes de Girona». Ha afegit que, tal com, «l'amor es projecta als progenitors per donar-nos identitat i té força de present quan ens ocupem d'allò que més estimem, el socialisme té arrels profundes i avui és més viu que mai». El parlament del diputat ha conclòs amb una referència a què «avui el temps més important, però, és el futur. Els socialistes projectem la nostra esperança de concòrdia i de bona convivència, precisament, en l'esdevenir».\nPaneque, per la seva banda, ha explicat que «el PSC de Girona és un miler de veus anònimes diferents que han col·laborat i col·laboren per un projecte en comú fort i ple d'humanisme». Ha subratllat, també, «la importància del municipalisme del socialisme a Comarques Gironines, on hi ha hagut i hi ha alcaldes i alcaldesses, regidors i regidores, que ocupen tot el seu temps, talent i esforç als nostres pobles i ciutats». I ha finalitzat assenyalant que «el passat també és un component que ens fa ser el que som; que sempre ha tingut importància de present; i que es projecta en el futur com a esperança d'una millor vida per a les pròximes generacions de gironins i gironines».\nEl documental, Un tren de milers de veus, compta amb noranta-dues entrevistes de persones diverses, entre els quals hi ha socialistes, però on també hi han participat directors de diari, gent independent o professors de la Universitat de Girona.


Fins quan haurem d’aguantar ???? | Alveolus\nDes de fa més de 24 hores, dues xemeneies situades al complex petroquímic del polígon nord del Camp de Tarragona, cremen ininterrompudament. Les grans flamarades han causat columnes de fum negre apreciables a més de 20 km de distància de l’incident. La Plataforma Cel Net mostrem la nostra immensa indignació davant incidències com aquestes que es repeteixen periòdicament dins d’un marc d’aparent “normalitat”, generat per la constant manca d’informació i responsabilitat per part de les empreses químiques i l’administració pública. Parlen d’aturades no programades, d’errors concrets, d’incidents esporàdics. S’obliden que aquests episodis no tan sols no són tant alegrament justificables, sinó que, a més, només són la punta d’un gran iceberg. L’alarmant contaminació lumínica i sonora d’aquests dos dies només són la part més evident i visible d’una problemàtica amb la qual la població conviu diàriament, des de fa més de 40 anys.\nNo ens volem referir a quan deixa de guanyar la indústria química cremant etilè i propilè, no es tracta de conceptes eufemístics com “parada no programada”, sinó que estem jugant amb la salut i el benestar de milers de famílies que vivim envoltades permanentment de la seva contaminació.\nFa anys que lluitem per a que es realitzi un estudi de la qualitat de l’aire al Camp de Tarragona. Però el pas del temps mostra que els responsables polítics no estan a l’alçada del que les circumstàncies els hi exigeixen. La majoria d’alcaldes de les poblacions afectades continuen fent creure a la ciutadania que treballen per millorar la qualitat de l’aire, quant a la pràctica conviuen al servei de la indústria i els seus finançaments de joc i festa. Ens volen fer creure que amb la creació d’una Taula de la Qualitat de l’Aire ja resol el problema, que la gent deixarà de preocupar-se per la seva salut i la de les seves famílies. Estem cansats que ens tractin d’estúpids perquè se’ns ha fet evident vegada rere vegada que no hi ha una voluntat real de trobar una solució a aquesta problemàtica.\nDenunciem, també, la falta de rigor en els controls de la qualitat de l’aire per part de les empreses químiques i de la Generalitat. No se’ns pot dir que no hi ha cap risc per la salut. Amb quins arguments es pot justificar això després de veure totes les imatges que tantes persones han compartit a través de les xarxes socials? Aquesta falta de rigor en els anàlisis de la Qualitat de l’Aire són permanents i diaris, dies com ahir i avui només fan d’altaveu d’aquest despropòsit i falta de voluntat per solucionar el problema.\nLa Plataforma Cel Net, en nom de tota la població afectada, demana als responsables màxims de les empreses implicades en l’incident que donin públicament explicacions dels motius del seu error i quin tipus d’accions portaran a terme en un futur pròxim perquè no torni a repetir-se. Així mateix, demana a tots els alcaldes que segueixen sense prendre cap mesura davant el clam de la població, que col·laborin activament finançant un estudi de la qualitat de l’aire al Camp de Tarragona de forma independent, deixant de fer política de mirada curta i interessos personals i vetllin d’una vegada per totes per la salut de tots els seus ciutadans. I a la Generalitat, que posi més interès en el control real de les emissions contaminants i no tant en la valoració i opinió dels responsables d’aquestes indústries.\nA la vegada El GEPEC – ECOLOGISTES DE CATALUNYA presenta una queixa a la Taula de Qualitat d’Aire del Camp de Tarragona i a l’Observatori de Salut i Medi Ambient del Departament de Salut per la seva ceguesa i la seva parcialitat informativa a l’hora de presentar els seus informes sobre la contaminació de l’empresa REPSOL en els qual sempre obvien els episodis de greu contaminació que es produeixen en les operacions tècniques d’aturada o d’emergència que fa la planta, tal com està passant actualment.


Es ven xalet amb piscina en construcció situat a l’exclusiu pineda de Cala Morell a prop de la platja i de la famosa cala d’aigües cristal·lines. Consta de 750 m2 de parcel·la privada i 121 m2 construïts. La vila es distribueix en un sol nivell en planta baixa de disseny contemporani que recorda l’estil clàssic de Cala Morell, amb murs i teules pintats de blanc i persianes de fusta. Exterior gaudeix d’una gran terrassa al voltant de la piscina i una terrassa coberta. La casa està envoltada d’un jardí amb els pins que proporcionen certa frescor per als dies més calorosos. L’interior de l’habitatge està distribuït en un espaiós saló menjador amb cuina oberta, 3 habitacions, 2 dobles que comparteixen 1 bany de família, la suite principal amb bany privat, safareig amb accés a l’estenedor exterior. Materials i acabats d’alta qualitat. La vila disposarà de tot el confort modern així com aire condicionat etc. El lliurament està prevista per a l’any 2020.